AJÁNLATTÉTELI FELHÍVÁS
Főépítészi munkák lebonyolítása megbízási keretszerződés alapján

1./ az ajánlatkérő neve, címe, telefon- és telefaxszáma (e-mail);
Zalakaros Város Önkormányzata
8749. Zalakaros Gyógyfürdő tér 1. Tel: 93-340-100. Fax: 93- 340-531., 
Az ajánlatkérő nevében eljáró neve, elérhetősége, aki felvilágosítással szolgál:
Torma László Tel: 93/340-100/104 mellék, aljegyzo@zalakaros.hu; 

2./ a szolgáltatás tárgya:
Zalakaros Város Önkormányzata részére főépítészi feladatok ellátása megbízási keretszerződés keretében a főépítészi tevékenységről szóló 190/2009. (IX.15.) Korm. rend.  8. §-ában foglaltak és az alább részletezettek alapján.

A Megbízott feladatát képezi különösen a következők:

Feladat	
•	Településrendezési eszközökkel kapcsolatos feladatok 
-	döntésre előkészíti a rendezés alá vonandó területre vonatkozó javaslatot, a tervezési megbízás feltételeit és követelményeit	
-	elkészíti az előzetes tájékoztatást az érdekelt államigazgatási szervek, az érintett állampolgárok, szervezetek, érdek-képviseleti szervek, valamint a szomszédos és az érintett egyéb települések önkormányzati szervei részére	
-	a településrendezési eszközök készítése során folyamatosan együttműködik a tervezőkkel és képviseli az önkormányzat érdekeit	
-	szervezi és irányítja a településrendezési eszközök véleményezési eljárásait, ezek során biztosítja a településrendezési eszközök készítésének nyilvánosságát	
-	a véleményezési eljárás befejezését követően a beérkezett észrevételek figyelembevételével döntésre előkészíti a településrendezési eszközöket	
-	gondoskodik a megállapítás során hozott változtatások átvezetéséről, illetőleg szükség szerint az újbóli véleményeztetés lefolytatásáról	
-	gondoskodik a hatályos településrendezési eszközöknek az önkormányzat honlapján történő közzétételéről	
-	kérésre tájékoztatást ad a hatályos településrendezési eszközökben foglaltakról	
•	Vezeti az önkormányzat által működtetett tervtanácsot.	
•	Polgármester által kiadott településképi véleményt előkészíti a saját illetve a tervtanács véleményére alapozva.	
•	A polgármester által kiadott településképi bejelentési véleményt előkészíti a saját véleményére alapozva.	
•	Figyelemmel kíséri a helyi építészeti értékek védelmével kapcsolatos szabályozását és annak érvényesülését, gondoskodik az azokkal összefüggő nyilvántartás vezetéséről.	
•	    Részt vesz a településpolitikai, településfejlesztési, településüzemeltetési és az önkormányzatok ingatlanvagyon-gazdálkodási programjának elkészítésében és egyeztetésében, továbbá az ágazati koncepciók települést érintő részeinek összehangolásában és véleményezésében. Szakmai véleményével segíti az önkormányzatnak az előzőekkel kapcsolatos döntéseinek előkészítését, állásfoglalásainak kialakítását.
•	  Településképi rendelet előkészítése, valamint a rendelet alkotáshoz szükséges lépések megtétele, annak képviselőtestület elé terjesztése elfogadásra.
•	 feladatkörét érintő ügyek tárgyalásánál a képviselő-testületi és bizottsági üléseken	




A megajánlásokat nettó (Áfa nélkül) és Áfa megbontásban kérjük megadni.

A keretszerződés alapján megbízott főépítésztől a megbízási szerződés megkötése előtt a megbízó ajánlatot kér a feladat teljesítésére vonatkozó vállalási időtartamra. Ezt követően közösen elfogadják a feladat ellátáshoz indokolt mérnökórát, melyet a megbízási szerződésben kell rögzíteni. 


3./a szerződés időtartama vagy a teljesítés határideje:
A jelen megbízási keretszerződés határozatlan időtartamra kerül megkötésre. 

4./a teljesítés helye:
Zalakaros Város közigazgatási területe.

5./ az ellenszolgáltatás teljesítésének feltételei, illetőleg a vonatkozó jogszabályokra hivatkozás:
Finanszírozás saját forrásból valósul meg.
A teljesített szolgáltatások a Megbízó teljesítésigazolását követően számolhatók el.

6./ az ajánlatok bírálati szempontja:
Összességében legelőnyösebb, legkedvezőbb ajánlat.

7./  Alkalmassági követelmények: 
· okleveles építészmérnök és főépítészi vizsga,
· minimum 5 éves hasonló munkakörben szerzett szakmai gyakorlat, szakmai gyakorlat igazolása,
· a pályázó hozzájáruló nyilatkozatát arról, hogy pályázatát az eljárásban résztvevők megismerjék.
8./ a hiánypótlás lehetősége, vagy annak kizárása:
Ajánlatkérő a hiánypótlás lehetőségét biztosítja.

9./ az ajánlattételi határidő:
2023. március 31. 1000 óra.

10./ az ajánlat benyújtásának címe:
Zalakarosi Közös Önkormányzati Hivatal, 8749 Zalakaros, Gyógyfürdő tér 1. 

11./ az ajánlat(ok) felbontásának helye, ideje:
Zalakarosi Közös Önkormányzati Hivatal, 8749 Zalakaros, Gyógyfürdő tér 1.
2023. március 31. 1000 óra

12./ annak meghatározása, hogy az eljárásban lehet-e tárgyalni, vagy a benyújtott ajánlatokat tárgyalás nélkül bírálják el:
Nem.

13./ ha az eljárás tárgyalásos, a tárgyalás lefolytatásának menete és az ajánlatkérő által előírt alapvető szabályai, az első tárgyalás időpontja;
Nem alkalmazható.

15./ a szerződéskötés tervezett időpontja:
Legkorábban 2023. május 1.

16./ egyéb információk, elvárások:
Az ajánlatokat a mellékelt minta alapján kérjük elkészíteni.
Az ajánlatokat 1 zárt borítékban e- a beadás helye szerint címezve kérjük megküldeni vagy egyidejűleg az aljegyzo@zalakaros.hu és a hivatal@zalakaros.hu mail címre megküldéssel eljuttatni.
A borítékra vagy az e-mail tárgymezőbe kérjük feltüntetni:
„Főépítészi feladatok ellátása Zalakaros Város Önkormányzatánál”

2023. március 31. 10.00 óráig nem bontható fel! / nem nyitható meg
A pályázat kiíró fenntartja a jogot az eljárás eredménytelenné nyilvánítására!


Zalakaros 2023…………….




Novák Ferenc                                                           
 polgármester                                                                          

AJÁNLAT

Főépítészi feladatok ellátására Zalakaros Város Önkormányzata részére

1. Az ajánlattevő adatai:

Ajánlattevő neve: …………………………………………………………………

Ajánlattevő címe: …………………………………………………………………
Telefon: …………………………………………………………………………...

Telefax: ……………………………………………………………………………

E-mail: …………………………………………………………………………….

Az ajánlatot aláíró személy neve: …………………………………………………

2. Beszerzés tárgya: főépítészi feladatok Zalakaros Város Önkormányzata részére


3. A kiírásban meghatározott főépítészi feladatokra vonatkozó ajánlat alapján vállalt mérnöknap díja:


……………………………………………. Ft/nap (nettó ár+Áfa bontásban)


A megküldött keretszerződés teljesítését a fenti ellenszolgáltatásért vállalom.



Kelt:………………………………



Aláírás


